stanford-oval/wikipedia huggingface dataset:
איתן (כטב"ם)
מאפיינים (הרון TP)

מוטת כנפיים: 26 מטרים (85 רגל)
אורך: 15 מטר
הנעה: מנוע טורבו-פרופ מדגם PT6A-67A מתוצרת פראט אנד ויטני, בעל מדחף 4 להבים, 1,200 כ"ס (890 קילוואט).
מהירות: מעל 370 קמ"ש
משקל מטען מרבי: מעל 1,000 ק"ג
משקל המראה מרבי: 5,000 קילוגרם (11,000 ליברות)
שהות מרבית באוויר: 36 שעות
סייג רום: 45,000 רגל (14 קילומטרים)
עלות: צורה בסיסית בין 15–20 מיליון דולר אמריקני, יכול להגיע עד 80 מיליון דולר אמריקני כולל קרון השליטה.
התרסקויות

בינואר 2012 התרסק אחד הכלים ליד מושב יסודות לאחר שהמריא מבסיס תל נוף במהלך טיסת ניסוי שערכה בו התעשייה האווירית לישראל. יתר המטוסים מדגם זה הושבתו עד לפתרון הבעיה, וכעבור שמונה חודשים תוקנה התקלה והמטוסים חזרו לטוס.
מפעילים

ישראל ישראל: חיל האוויר הישראלי מפעיל משנת 2010, את האיתן במסגרת טייסת 210.
גרמניה גרמניה: ביוני 2018, גרמניה אישרה עסקת הצטיידות בכטמ"מ איתן על סך 3 מיליארד דולר, העסקה כוללת חכירה של 7 כטמ"מ איתן, לימוד וחניכה של מפעילים גרמנים ושימוש בתשתיות רלוונטיות של חיל האוויר. לשם הכשרת הטייסים הגרמנים הוקמה בבסיס תל נוף טייסת משותפת גרמנית-ישראלית בשם טייסת הברון האדום.
הודו הודו: 10 כלים בשירות מבצעי. העסקה לקנייתם על סך 400 מיליון דולר נחתמה ביולי 2018.
יוון יוון: שלושה מושכרים בידי חיל האוויר ההלני
ראו גם

ארצות הברית RQ-4 גלובל הוק
ארצות הברית MQ-9 Reaper
טורקיה באירקטאר TB-2
טורקיה באירקטאר אקינסי
איראן פוטרוס
הערות שוליים

1 2  חנן גרינברג, חה"א מציג לראשונה את מטוסי העתיד ללא טייס, באתר ynet, 11 בפברואר 2014
↑  אמנון ברזילי, ‏תע"א פיתחה מטוס ללא טייס להשמדת טילים בליסטיים, באתר גלובס, 2 באוגוסט 2006
↑  אנשיל פפר, ישראל מוכרת לצרפת את המל"ט "איתן", באתר הארץ, 24 ביולי 2011
↑  יובל אזולאי, ‏כך יהפוך תל נוף לבסיס אימון והכשרה של צבא גרמניה, באתר גלובס, 19 במאי 2018
↑  יואב זיתון ואביאל מגנזי, המל"ט הענק של חיל האוויר התרסק ליד גדרה, באתר ynet, 29 בינואר 2012
↑  יואב זיתון, אחרי חצי שנה: מטוסי "איתן" שבים למסלול. צפו, באתר ynet, 6 בספטמבר 2012
↑  רון בן ישי, עסקת ענק: גרמניה תחכור מישראל כטמ"מ נושאי חימוש, באתר ynet, 28 ביוני 2016
↑  Government approves $400-million plan to procure armed Heron TP drones from Israel, באתר The Economic Times, ‏14 ביולי 2018
↑  Greece and Israel deal spotlight leasing model for military UAVs, באתר DefenseNews.com, ‏8 במאי 2020
| כלי טיס מתוצרת התעשייה האווירית לישראל |
| --- | --- | --- |
| מטוסי קרב | נשר • כפיר • נמר • אריה • לביא • F/A-259 סטרייקר |  |
| מטוסים צבאיים | ערבה •  סי-סקאן • צוקית |  |
| מטוסים אזרחיים | וסטווינד • גאלפסטרים G100 (אסטרה) • גאלפסטרים G200 (גלקסי) |  |
| כטב"מים | בירד-איי • I-View |  |
| כטב"מים טקטיים | מוסקיטו • סקאוט • RQ-2 פיוניר • האנטר • סרצ'ר • פנתר • תעתוע • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • יסעורון ירוק |  |
| חימוש משוטט | הארפי • הארופ • ברקן ירוק |  |
| טילים | שביט (משגר לוויינים) • יריחו • להט • נמרוד • ברק 8 • ברק MX • גבריאל • לורה • חץ 2 • חץ 3 • חץ 4 • ג'אמפר • SkySniper • (אנ') Wind Demon |  |
| כטב"מים תוצרת ישראל |
| --- | --- | --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרמס 650 • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |  |
| חימוש משוטט | הארפי • הארופ • ברקן ירוק • שרקרק • LANIUS |  |
כטמ"מ ה"איתן" בסלון האווירי בלה בורז'ה, 2007
סמל מערך ה"איתן" בחיל האוויר הישראלי
Be (רשת בתי מרקחת)

| --- | --- |


סניף של רשת Be שהוסב מסניף ניו פארם
 נתונים כלליים
 תקופת הפעילות:  1991–הווה (כ־33 שנים)
 חברת אם:  שופרסל
 משרד ראשי:  ישראל נתניה, ישראל
 ענפי תעשייה:  בתי מרקחת
 מוצרים עיקריים:  תרופות עם מרשם רופא, תרופות ללא מרשם, תוספי תזונה ויטמינים, קוסמטיקה, מוצרי טיפוח אישי ומוצרי תינוקות
 הכנסות:  1.045 מיליארד ש"ח (נכון לשנת 2022)
 מנכ"ל:  איתן סיידה
 עובדים:  1,350 (נכון לשנת 2022)
  
 www.bestore.co.il
סמליל ניו פארם לאחר רכישתה על ידי שופרסל, וטרם המיתוג מחדש כ-Be
סמליל הרשת החל מ-2024
Be הוא המותג שבו ידועה רשת בתי מרקחת, השנייה בגודלה בישראל. החברה נוסדה ב-1991 ונכון לאוקטובר 2021 מנתה הרשת 90 סניפים. עד לנובמבר 2018 נודעה הרשת בשם ניו-פארם, ונוהלה בידי חברת "ניו פארם דראגסטורס בע"מ". לאחר רכישתה בידי שופרסל היא מותגה מחדש בשם Be (בי פארם סטור), ושם החברה המנהלת שונה ל"בי דראגסטורס בע"מ". ב-1 ביולי 2020 מוזגה החברה לתוך חברת שופרסל.
היסטוריה

הרשת הוקמה בשנת 1991, על ידי קונצרן כלל בשותפות עם איש העסקים זאב גורה, ונקראה תחילה "כלל פארם". הסניף הראשון של הרשת נפתח באוקטובר 1991, בבית מרכזים בהרצליה פיתוח. עד שנת 1997 הקימה הרשת 20 סניפים. באותה שנה פרץ סכסוך בין גורה לכלל. גורה האשים את קונצרן כלל שהוא החל להתחרות ברשת, לאחר שכלל רכשה את רשת היפרשוק שהתחרתה ב"כלל פארם". לבסוף הוסכם שקונצרן כלל ימכור את חלקו ברשת. ביולי חברת "חבס השקעות" ואיש העסקים עזרא הראל רכשו את השליטה (75%) בחברה מידי קונצרן כלל וזאב גורה. תמורת המניות שילמו סכום של 10.8 מיליון דולר. לאחר העסקה החזיק כל אחד מהם כ-37.5% מהון המניות כלל פארם, ובידי גורה נותרו כ-25% ממניות החברה. בנובמבר 1997 רכשה חברת חבס את חלקו של הראל ברשת תמורת 6 מיליון דולר, ואחר כך שינתה את שם הרשת ל"ניו פארם". ביולי 1998, מוזגה הרשת עם רשת הקוסמטיקה "אפריל". במסגרת העסקה תפעלה רשת אפריל את מחלקות הקוסמטיקה ב"ניו פארם". אולם, הבידול בין שתי הרשתות נשמר, שעשר חנויות הקוסמטיקה של "אפריל" שמרו על שמם.
בינואר עברה מלוא הבעלות בחברה לרשת קו-אופ צפון, שהייתה בבעלות קבוצת בורוביץ-מוזס-רוזן. בנובמבר 2000 רשת הקוסמטיקה "אפריל" פוצלה לחברה נפרדת. במאי 2005, חברת ישאל רכשה את הרשת תמורת 88 מיליון שקל, ובסוף 2007 עברה לבעלות קבוצת המשביר 365.
ב-2017 נמכרה "ניו פארם" לרשת שופרסל, אך כתנאי למכירה חויבה הרשת על ידי הממונה על ההגבלים העסקיים למכור 11 מסניפיה לצד שלישי, זאת כדי לעודד את התחרות בתחום. בשנת 2019 רכשה הרשת את חברת "בלה אונליין", חברת בת של רקח, העוסקת במכירת תרופות באופן מקוון.
בנובמבר 2018 עברה הרשת מיתוג מחדש למותג "Be", ושם החברה שונה בהתאם ל"בי דראגסטורס בע"מ". המיתוג כולל את החלפת הסמליל ושינוי הצבע שהיא מזוהה איתו לסגול-לבן. בנוסף, הרשת החלה למכור לראשונה מוצרים תחת מותג פרטי, שנקרא גם כן "Be".
בשנת 2024 עברה הרשת מיתוג מחדש נוסף, שכלל החלפת הסמליל והוספת המילה "Pharm" לשם הרשת, בנוסף לשינוי צבעי הרשת לאדום (כמו שהיו בתקופת "ניו פארם").
פעילות

לרשת פורמט של 9 סניפי מדיקל, שהם סניפים הקטנים בגודלם ועיקרם בית מרקחת. יתר הסניפים כוללים מחלקת קוסמטיקה, מחלקת טואלטיקה, מחלקת תינוקות ומחלקת בית המרקחת הכוללת תרופות הדורשות מרשם רופא ותרופות ללא מרשם רופא. בעבר סניפים אחדים מוקמו בתוך סניפי המשביר לצרכן במתכונת של חנות בתוך חנות.
הערות שוליים

1 2  קבוצת שופרסל דו"ח תקופתי לשנת 2022
↑  רונית מורגנשטרן, רשת כלל פארם פתחה את הסניף השביעי שלה בקניון לב העיר של מריו לזניק בנצרת, חדשות, 8 ביולי 1993
↑  נווית זומר, כלל פארם, רשת הדרגסטורים של קונצרן כלל, חנכה אתמול את סניפה הראשון, חדשות, 17 באוקטובר 1991
↑  איך נולד ההסכם בין גורה לבין כלל, באתר גלובס, 16 ביולי 1997
↑  כלל רשתות - צופה רווח הון משמעותי ממכירת מניותיה בכלל פארם, באתר גלובס, 14 ביולי 1997
↑  אמיר אייזנברג, ‏עזרא הראל וקבוצת חבס רכשו השליטה בכלל פארם תמורת 10.8 מיליון דולר, באתר גלובס, 31 ביולי 1997
↑  אלעזר לוין ואורנה רביב, ‏חבס רכש את חלקו של עזרא הראל ברשת כלל-פארם ב-6 מיליון דולר, באתר גלובס, 25 בנובמבר 1997
↑  אסנת כותן, ‏משפ' חבס רוכשת את רשת הקוסמטיקה אפריל ותמזג אותה ברשת ניו פארם, באתר גלובס, 15 ביולי 1998
↑  קואופ צפון-היפרשוק רכשה יתרת מניות חבס השקעות בניו-פארם, באתר גלובס, 2 בינואר 2000
↑  ורד שרון-ריבלין, ‏קו-אופ צפון מפרידה את רשת ניו פארם-אפריל לשתי חברות ומתכוונת להנפיקן בנפרד, באתר גלובס, 15 בנובמבר 2000
↑  ניצן כהן, ישאל רכשה הלילה את ניו פארם מקלאבמרקט ב-88 מיליון שקל, באתר TheMarker‏, 18 במאי 2005
↑  אפרת אדיר, הבעלים של ניו פארם, רמי שביט: "אין מלחמה בשוק הפארמים", באתר הארץ, 14 בפברואר 2008
↑  שני מוזס, ‏בנט קפלן והאחים ניסנוב מתחרים על רשת ניו-פארם, באתר גלובס, 15 באוקטובר 2017
↑  שני מוזס, ‏שופרסל רוכשת בית מרקחת מקוון שיאפשר לה למכור תרופות מרשם, באתר גלובס, 25 באוגוסט 2019
↑  שני מוזס, ‏הצצה ראשונה: כך תראה רשת הפארם החדשה של שופרסל, באתר גלובס, 21 בנובמבר 2018
↑  נורית קדוש, האחים אמיר מתחילים במהלך של מיתוג מחדש לרשת Be, באתר כלכליסט, 10 ביוני 2024
↑  אורנה יפת, ניו־פארם מרחיבה את פורמט הסניפים השכונתיים, באתר כלכליסט, 23 ביולי 2012
↑  אילנית חיות, ‏סופר-פארם פותחת במאבק נגד הקמת חנויות ניו-פארם במשביר, באתר גלובס, 21 ביולי 2010
נטקינג

| --- | --- |

 סוג:  פורטל אינטרנט
 תקופת הפעילות:  1995–2001 (כ־6 שנים)
 מייסדים:  משרד הפרסום טמיר-כהן
 שירותים עיקריים:  חדשות, אינדקס אתרים, פורומים, צ'אטים, חדשות ספורט, מדור בישול ומשחקים
 netking.co.il, netking.com
 
נטקינג היה פורטל אינטרנט ישראלי שהוקם בשנת 1995 ופעל עד שנת 2001. היה מאתרי האינטרנט המסחריים הראשונים בישראל.
היסטוריה

האתר הוקם כמה שעות לאחר רצח רבין ב-1995 על ידי משרד הפרסום טמיר-כהן, כעמוד זיכרון שכלל אפשרות להדלקת נר זיכרון וירטואלי. ב-1998 האתר נהפך לפורטל תוכן. במשך שנות פעילותו הראשונות נחשב כמתחרה העיקרי לשני הפורטלים הנוספים שפעלו בעברית, אתר וואלה!, שהוקם חודש אחריו ואתר IOL. האתר כלל מבזקי חדשות, אינדקס אתרים, פורומים, צ'אטים, חדשות ספורט, מדור בישול ומשחקים.
בספטמבר 1999, בשיאה של בועת הדוט-קום, רכשה חברת השקעות דיסקונט 30% ממניות הפורטל ורשת מדיה 25% לפי שווי של 6.5 מיליון דולר. כמו כן הכריזה על הקמת פורטל לילדים בשיתוף חברת נגה תקשורת ו"סבן אינטרנשיונל" של חיים סבן.
מנכ"ל החברה היה יונתן בן-ארצי. בשנת 1999 יזם יריב בן יהודה, איש גלי צה"ל בעבר, שהיה סמנכ"ל התוכן באתר, את הקמת רדיו נטקינג. מנהלת הרדיו, שדרנית גלגלצ בעברה, הייתה לימור דהאן, ובפברואר 2000 השירות הושק. הייתה זו פעם ראשונה שפעל בארץ שירות רדיו מקוון. הרדיו כלל שישה ערוצים ואחר כך שמונה, וגם הופקו בו תוכניות שונות והוא זכה להצלחה גדולה. ביוני 2000 החלה לשדר על גבי האינטרנט את תוכנית המציאות ANY1HOME, אשר הייתה דומה במעט בפורמט שלה לתוכנית האח הגדול, עם טוויסט קטן שבו אפשרה למשתתפים שלה ליצור קשר עם העולם החיצון דרך צ'אט אינטרנטי.
בינואר 2001 נמכר האתר לחברת סלקום, כעבור חודש נסוגה סלקום מרכישתה, ואתר נטקינג נסגר.
ראו גם

IOL
וואלה!
תפוז אנשים
הערות שוליים

↑  רשת רוכשת % 25 מנטקינג; דסק""ש צפויה לרכוש % 30, באתר TheMarker‏, 6 בספטמבר 1999
↑  נטקינג, נגה תקשורת וסבן אינטרנשיונל יקימו פורטל לילדים, באתר גלובס, 26 בספטמבר 1999
↑  ורד שרון-ריבלין, ‏רדיו נטקינג חי באינטרנט, באתר גלובס, 9 בפברואר 2000
↑  רכישת נטקינג בידי סלקום: מפגש של מגששות, באתר גלובס, 21 בינואר 2001
↑  הפורטל נטקינג נסגר לאחר שסלקום נסוגה מרכישתו, באתר גלובס, 11 בפברואר 2001
↑  ההתכנסות בתחום התוכן נמשכת: רדיו נטקינג יפסיק את שידוריו ביום א' הקרוב, באתר גלובס, 30 בינואר 2001
↑  ליאורה שוסטר, דוט.כלום - רדיו נטקינג נסגר השבוע, זה שיר פרידה, באתר nrg‏, 8 בפברואר 2001
קטאן: עליית שבט האינקה

| --- | --- |
אין תמונה חופשית
 כללי
 מספר שחקנים:  4-3
 פיתוח:  קלאוס טויבר ובנג'מין טויבר
 הוצאה לאור:  גרמניה Kosmos   בריטניה ארצות הבריתMayfair Games   יפןCapcom  הולנד בלגיה Games 999 ספרד פורטוגל ברזיל Devir קנדה Strategy Games רוסיה Smart איטליה Tilsit,Giochi Uniti צרפת Firosofia הונגריה Piatnik ישראל הקוביה יפן Jipi 
 גילאים:  12 ומעלה
 זמן למידת המשחק:  20-40 דקות
 זמן המשחק:  90 דקות
 מיומנות:  אסטרטגיה, מסחר ומזל
קטאן: עליית שבט האינקה היא גרסה עצמאית למשחק המתיישבים של קטאן שתוכננה על ידי קלאוס טויבר ובנו בנימין (בנג'מין). המשחק הופץ לראשונה בסתיו 2018 והיה למשחק העצמאי השני המופץ בסדרת המשחקים. בשנת 2019 תורגמה הגרסה לעברית על ידי חברת "הקוביה". בשונה מהרחבות קטאן, על מנת לשחק במשחק זה אין צורך במשחק הבסיס. המשחק מיועד לשלושה עד ארבעה שחקנים.
חוקי המשחק

רוב חוקי המשחק זהים לחוקי משחק הבסיס עם מספר שינויים עיקריים:
חלק מהמשאבים במשחק הבסיס מתחלפים במשאבים אחרים: הלבנה מתחלפת באבן והחיטה - בתפוחי אדמה. כל חבלי הארץ וקלפי המשאבים מעוצבים באופן המאפיין את דרום אמריקה - האזור שבו התפתח שבט האינקה. בנוסף, מתווספות למשחק שלוש סחורות חדשות: נוצות, עלי קוקה ודגים. את הסחורות ניתן להרוויח מחבלי ארץ חדשים שמתווספים למשחק: את הנוצות ניתן להרוויח מהג'ונגל, את עלי הקוקה - מהיער, ואת הדגים - מהים.
לא ניתן להניח את השודד על חבל ארץ שמניב סחורה.
אין במשחק את קלף הצבא הגדול ביותר וקלף הדרך הארוכה ביותר (קלפי נקודות ניצחון). במקומם מופיעים שני קלפי יתרון:
הראשון, קלף הדרך הארוכה ביותר (בתור קלף יתרון) - השחקן הראשון שבונה דרך רציפה שמורכבת מלפחות 3 קטעי דרך מקבל את קלף היתרון. אם שחקן אחר יבנה דרך ארוכה יותר מדרכו של אותו שחקן או שדרכו הארוכה של השחקן תיקטע, הקלף יילקח ממנו ויועבר לשחקן האחר בעל מספר קטעי הדרך הרציפים הגדול ביותר (בתנאי שגם לו יש לפחות 3 קטעי דרך). קלף זה מעניק לשחקן המחזיק בו את היכולת לסחור פעם בכל תור עם הבנק בסחר של 2:1.
השני, קלף אמנות הלחימה - השחקן הראשון שהשתמש ב-3 קלפי פיתוח מסוג אמנות לחימה מקבל קלף זה. אם שחקן אחר יצבור יותר קלפי אמנות לחימה ממנו, אז הוא ייקח ממנו את הקלף לעצמו. כאשר השודד נמצא על חבל ארץ שבנוי עליו ישוב או עיר של השחקן המחזיק בקלף אמנות הלחימה רשאי שחקן זה לגרש את השודד מחבל ארץ זה ליער עד. כשהוא עושה זאת הוא זוכה במשאב מחבל הארץ שעליו היה שודד.
בגרסה זו של המשחק ניתנות שתי אפשרויות חדשות של סחר - השחקן רשאי להמיר שתי סחורות זהות לסחורה או למשאב אחר לבחירתו או להמיר שלוש סחורות שאינן זהות לשני משאבים או לשתי סחורות (שני המשאבים\סחורות אינם חייבים להיות זהים, מותר להמיר גם לסחורה אחת ולמשאב אחד).
חוקי המשחק > השבטים

על מנת לנצח במשחק על השחקן להרוויח 11 נקודות פיתוח - 4 נקודות בעבור השבט הראשון, 4 נקודות בעבור השבט השני, ו-3 נקודות - לשלישי. נקודות הפיתוח מסומנות על ידי מטבעות והן מושמות על לוח הפיתוח של השחקן.
על כל יישוב שבונה השחקן, הוא מוסיף נקודת פיתוח אחת ללוח הפיתוח שלו. כשהוא בונה עיר, הוא מוסיף עוד נקודת פיתוח ללוח (כי הוא כבר הוסיף אחת משתי הנקודות ללוח כשבנה את היישוב).
לכל שבט יש יעד פיתוח: על השבט הראשון ועל השבט השני לבנות עיר אחת ושני יישובים או ארבעה יישובים ויעדו של השבט השלישי הוא עיר אחת ושני יישובים או שלושה יישובים.
לכל שבט מותר לבנות עיר אחת בלבד!
כשהשבט הראשון משיג את יעד הפיתוח שלו הוא עובר מפלה: כל קטעי הדרך של השבט מוצאות מן הלוח ובמקרה הצורך נלקח מהשחקן קלף הדרך הארוכה ביותר. לאחר מכן מכוסים כל יישובי השחקן בסבך, אך הם ממשיכים להניב משאבים. באותו תור הוא בונה יישוב אחד בחינם (ללא דרך), אך יישוב זה ושאר היישובים שיבנה עד שישיג את יעד הפיתוח של השבט השני לא יניבו משאבים, אלא רק יעניקו לשחקן נקודות פיתוח.
כשהשבט השני משיג את יעד הפיתוח שלו גם הוא עובר מפלה: כל קטעי הדרך של השבט השני מוצאות מן הלוח ובמקרה הצורך נלקח מהשחקן קלף הדרך הארוכה ביותר. בנוסף, גם היישובים והערים של השבט השני מוצאים מהלוח. לאחר מכן כל היישובים והערים של השבט השני שבנה השחקן מכוסים בסבך, אך הם ממשיכים להניב משאבים. באותו תור הוא בונה יישוב אחד בחינם (ללא דרך), אך יישוב זה ושאר היישובים שיבנה עד שישיג את יעד הפיתוח של השבט השלישי לא יניבו משאבים, אלא רק יעניקו לשחקן נקודות פיתוח. כשהשחקן ישיג את יעד הפיתוח של השבט השלישי הוא ינצח.
ראו גם

המתיישבים של קטאן
המתיישבים של קטאן: ערים ואבירים
קטאן: סוחרים וברברים
אבירים

ערך זה עוסק ביישוב קהילתי בגליל המערבי. אם התכוונתם ללוחם אצולה בימי הביניים, ראו .
| --- | --- |
מצפה אבירים בשנת 2007
מדינה: ישראל ישראל
מחוז: הצפון
מועצה אזורית: מעלה יוסף
גובה ממוצע: ‎561 מטר
תאריך ייסוד: 1980
סוג יישוב: יישוב קהילתי
נתוני אוכלוסייה לפי הלמ"ס לסוף 2022
  - אוכלוסייה: 310 תושבים
    - שינוי בגודל האוכלוסייה: ‎4.7% בשנה
 מפת מיקום  מפה דינמית   (למפת הגליל המערבי מוגדלת) אבירים(למפת הגליל המערבי רגילה) אבירים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבירים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבירים33°02′19″N 35°17′13″E﻿ / ﻿33.0384931746318°N 35.2868714519019°E﻿ / 33.0384931746318; 35.2868714519019  heמפת היישובים של מועצה אזורית מעלה יוסף (in English: Ma'ale Yosef Regional Council) באדום - אבירים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

אַבִּירִים (הידוע גם כ"מצפה אבירים") הוא יישוב קהילתי חילוני ישראלי בגליל המערבי, הממוקם 3 ק"מ ממעלות תרשיחא, צמוד לשמורת מצד אבירים. אבירים שייך למועצה אזורית מעלה יוסף.
היסטוריה

אבירים הוקם בשנת 1980 במסגרת תוכנית המצפים ל"ייהוד הגליל". שמו המקורי היה "אֶדֶר" והוא שונה מאוחר יותר ל"אבירים", על שם מצד אבירים הסמוך אליו. בשנת 2011 מנה היישוב 42 משפחות והוכנה תוכנית לקליטת 40 משפחות נוספות.
בתי היישוב תוכננו ונבנו בהתאמה לנוף הטבעי, הם משתלבים בחורש והנוף הכפרי, ורבים מהם כמעט ואינם נראים מהרחוב. ועדה אחראית על אופי הבנייה ושמירת הצורה הכללית של היישוב והבתים. בתכנון הבתים הושם דגש על התאמתם לסביבה תוך הקפדה על מיקום ועל עבודות הפיתוח ביישוב. היישוב בנוי בתוך חורש ים תיכוני עשיר וצפוף, ומתאפיין בפגיעה מינימלית בחורש.
אבירים מוגדר כ"ישוב ממחזר" ומתבצעת בו הפרדת אשפה למיחזור. בכל בית אב מצוי קומפוסטר שבו התושבים משליכים את הפסולת האורגנית שנוצרה בביתם ומייצר קומפוסט. שאר הפסולת מופרדת במרכזים היישוביים להפרדת האשפה למיחזור.
בשנת 2011 נוסח תקנון ליישוב ובו מוגדר אבירים כ"קהילה חילונית פלורליסטית הפועלת ברוח חזון מגילת העצמאות של מדינת ישראל, השומרת על ערכי התנועה הציונית, על יישוב ארץ ישראל ועל מורשת ישראל". התקנון קובע גם כתנאי קבלה ליישוב שירות צבאי או לאומי או התנדבות במסגרת אחרת לטובת הקהילה. סעיף 2 בתקנון (ג עד ו) קובע כי בין מטרות האגודה: "לקיים קהילה חילונית פלורליסטית... הנמנעת מכפייה דתית מכל סוג שהוא... להבטיח בכל דרך יעילה את השמירה על אופי היישוב ואורח החיים הקהילתיים". האגודה לזכויות האזרח עתרה נגד התקנון בפני רשם האגודות השיתופיות בטענה כי הוא מפלה ומדיר אזרחים ערבים. תשובת הרשם לעתירה טרם ניתנה.
במרכז אבירים מצויה "נקודת חן" – גן משחקים שנבנה על שמו של חן שמיר, בן היישוב שנפטר ממחלת הסרטן.
בקרבת היישוב מצויים האתרים הארכאולוגיים "מצד אבירים" ו"האיש שבקיר".
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ענבר שחר, ישובי מעלה יוסף פינה לתפארת על גבול הלבנון, מעריב, 3 בינואר 1988
↑  רשימת שמות מאת ועדת השמות הממשלתית, ילקוט הפרסומים 3165, 24 בפברואר 1985, עמ' 1490
↑  ג'קי חורי, במצפה אבירים רוצים תושבים עם ערכים ציוניים, באתר הארץ, 20 בספטמבר 2011
↑  תנאי קבלה מפלים ביישוב אבירים, מכתב מהאגודה לזכויות האזרח בישראל לאורי זליגמן רשם האגודות השיתופיות
| --- | --- |
בקרת זהויות :  NLI: 987007588169405171
אמילי בלו

| --- | --- |

 לידה:  28 ביוני 1994 (בת 30) אורבנה, ארצות הברית 
 שם לידה:  Emily Caroline Otnes 
 שם במה:  Emily Blue 
 מוקד פעילות:  ישראל 
 תקופת הפעילות:  מ-2014 
 סוגה:  מוזיקת פופ 
 שפה מועדפת:  אנגלית 
 emilybluemusic.com
 
אמילי קרולין אוטנס (נולדה ב-28 ביוני 1994), הידועה בשם הבמה אמילי בלו, היא זמרת פופ אמריקאית נורווגית. היא כותבת המילים והזמרת הראשית של להקת טָרַה טֵרַה מאילינוי, ויש לה קריירת סולו המבוססת בשיקגו.
היא הוציאה את אלבומה הראשון, Another Angry Woman, ב-2016. האלבום הוא בסוגת האינדי פופ ומביע מחאה כנגד היחס הירוד של החברה כלפי נשים נפגעות תקיפה מינית. ההכנסות מאלבום זה נתרמו לארגון פמיניסטי.
אלבומה השני, 69*, יצא בשני חלקים בשנים 2018 ו-2019. בינואר 2019 הזמרת הוציאה אלבום הופעות חיות ובו ביצועים של שבעה משיריה.
ביולי 2021, שירה "See U in My Dreams" הגיע למקום ה-35 במצעדים בישראל. זו הייתה הופעתה הראשונה של הזמרת במצעדים בארץ.
חיים אישיים

בלו מתגוררת בשיקגו ובנאשוויל. בלו היא פאנסקסואלית.
בדצמבר 2020, נהרג שותפה של בלו לכתיבה והפקת מוזיקה בתאונת דרכים בגיל 33. כתוצאה, בלו החליטה לפרוש מעולם המוזיקה לכמה חודשים, ולא הייתה פעילה ברשתות החברתיות.
לאחר חזרתה, יצאה מהארון כא-בינרית (עם זאת, היא עדיין משתמשת בלשון פנייה נקבית).
לב אחרון

"לב אחרון" הוא אלבום הבכורה של הזמר-יוצר הישראלי ים רפאלי. הוא יצא לאור ב-28 באוגוסט תחת הוצאת חברת התקליטים NMC יונייטד אנטרטיינמנט.
רקע וקידום

ים רפאלי נחשף לראשונה בתוכנית "אקס פקטור" בגיל 18, והגיע למקום השלישי בעונה השלישית של התוכנית בשנת 2017. בשנים הראשונות לאחר התוכנית, ים התמקד בעיקר בביצוע שירים שנכתבו והופקו על ידי יוצרים אחרים כשהמעורבות העיקרית שלו הייתה בביצוע והוציא את הסינגל הראשון שלו, "שהכאב ימצא לו חברים", שהפך לפופולרי. במהלך שנת 2022, רפאלי עבר מהפך אמנותי שבו החל לחפש את הקול הייחודי שלו, כחלק מתהליך של התבגרות אישית ואמנותית. במקביל, הוא החל לכתוב, להלחין ולהפיק שירים לאמנים אחרים, ביניהם את השיר "יהלום" של אגם בוחבוט, מה שחיזק אותו כאמן יוצר עצמאי.
השיר הראשון ששוחרר מתוך האלבום היה "שיר לאמא" בפברואר 2023. שלושה סינגלים נוספים שוחררו מתוך האלבום במהלך שנת 2024.
הרכב

האלבום הוגדר כאלבום רוק על ידי רפאלי.
האלבום כולל תשעה שירים שנכתבו והולחנו על רפאלי, עם שיתופי פעולה עם יוצרים נוספים כמו דור אופיר, גל שיינפלד, רוי כהן, אור מילשטוק, עמרי קסטן, שחר סאול, חן קורדובה, אביב ברנהולץ, עידו נצר, עמית מרדכי, שירה מרגלית ואיתי נווה.
רפאלי מתאר את השיר "ניקוטין ואלכוהול" כשיר המתייחס לאובדן ולאסונות שחווה, כולל מות אמו בגיל צעיר ועזיבתו את בית אביו כשהתגייס לצבא כחייל בודד. רפאלי שיתף כי בתקופות קשות, עשה שימוש בניקוטין ואלכוהול כ"מנחמים", וכי הכתיבה והלחנה של השירים היוו כלי מרכזי בתהליך ההתמודדות שלו. רפאלי גם שיתף על תחושותיו לגבי השיר "שיר לאמא", בו הוא מתייחס לאובדן אמו ולרגעים הקטנים שבהם הוא מתגעגע אליה, ומשקף את התמודדותו עם הזיכרון והכאב.
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | ניקוטין ואלכוהול  | ים רפאלי, איתי נווה, דור אופיר, רוי כהן וגל שיינפלד | Moon | 2:27 |
| 2. | מישהו אחר  | רפאלי, אור מילשטוק ועמרי קסטן | גיא קופלמן | 2:42 |
| 3. | מגדל קלפים  | רפאלי, מילשטוק וקסטן | Juno Vine | 2:35 |
| 4. | שירי דיכאון (בהשתתפות שחר סאול)   | רפאלי, שחר סאול, חן קורדובה, אביב ברנהולץ ושיינפלד | Sync | 2:24 |
| 5. | קומה 34  | רפאלי, עמית מרדכי ועידו נצר | Triangle | 1:53 |
| 6. | מקום בחייך  | רפאלי וגיא קופלמן | קופלמן | 2:56 |
| 7. | לב אחרון  | רפאלי, שירה מרגלית ונווה ואופיר | Moon | 2:17 |
| 8. | שיר לאמא  | רפאלי | נועם עקרבי | 3:46 |
| 9. | לאן שלא תלכי אני אבוא  | רפאלי ויונתן ויינריך | Juno Vine | 2:25 |
| משך כולל: | משך כולל: | משך כולל: | משך כולל: | 23:29 |
הערות שוליים

1 2  אלבום הבכורה של ים רפאלי יוצא לאור, באתר ערוץ 7, 28 באוגוסט 2024
↑  "לב אחרון": פיינליסט 'אקס פקטור' משחרר אלבום בכורה, באתר "סרוגים", 28 באוגוסט 2024
1 2  יובל אראל‏, פס קול שבועי – אלבומים, בבלוג של יובל אראל, מגזין מוזיקה ותרבות, 30 באוגוסט 2024
1 2  אפרת קרסנר, ים רפאלי בריאיון חושפני: "ניקוטין בשילוב אלכוהול ניחמו אותי", באתר אייס, 28 באוגוסט 2024
Simple Network Management Protocol

ניהול רשת בעזרת פרוטוקול SNMP
Simple Network Management Protocol (ראשי תיבות: SNMP, בתרגום חופשי: פרוטוקול פשוט לניהול רשת) הוא פרוטוקול תקשורת לניהול התקני רשת (Network elements) ברשתות IP. הפרוטוקול מאפשר להגדיר את תצורת ההתקן (Configuration), ולאסוף מידע מהתקן הרשת לגבי מצבו (Status) ולגבי הגדרות התצורה שלו. רשת המנוהלת באמצעות SNMP מורכבת מתחנות ניהול רשת (Network Management Stations) הכוללות יישום לניטור ולשליטה בהתקני הרשת. התקני רשת הם התקנים כגון מתגים, נתבים, שרתים ועוד, הכוללים סוכני ניהול המתקשרים עם תחנת ניהול הרשת, באמצעות פרוטוקול SNMP, ומבצעים את הוראותיה.
פרוטוקול SNMP פועל בשכבת היישום במודל OSI. והוא משתמש בפרוטוקול TCP/IP ועובד מעל UDP בפורטים 161 ו-162. הפרוטוקול פועל במודל שרת–לקוח, כאשר צד הסוכן הוא השרת ותחנת הניהול היא הלקוח.
למרות יכולותיו, השימוש בפרוטוקול ברוב המקרים הוא לקבלת נתונים ולא לשינוי הגדרות תצורה.
תיאור כללי

בפרוטוקול זה מדברים ביניהם שני צדדים:
סוכן SNMP - זוהי תוכנה שרצה על ההתקנים המנוהלים ברשת. הסוכן הוא זה שנגיש אל המידע המקומי של ההתקן המנוהל.
תחנת הניהול הראשית (Network Management Station או בקיצור NMS), המשמשת כתחנה מרכזית לניטור ואיסוף מידע. ה-NMS יכול לשלוח בקשות אל סוכן ה-SNMP לקבלת או שינוי המידע עבור ההתקן הספציפי עליו הוא יושב. המידע המבוקש יתקבל בהודעת תגובה מהסוכן.
במודל הקלאסי של הפרוטוקול, ישנו NMS אחד ברשת, ועל כל רכיב מנוהל יושב סוכן. בפועל, במקרים רבים ישנם מספר NMS ברשת, בעיקר לצורכי נוחות ונגישות.
לפרוטוקול קיימת גם גרסה מאובטחת (secure SNMP) הפועלת בפורטים 10161 ו-10162.
היסטוריה

פרוטוקול SNMP פותח בשנות השמונים של המאה ה-20. גרסת התקן הראשונה שנקראת RFC 1067 שוחררה על ידי ארגון IETF בשנת 1988. בשנת 1989 בוצעו תיקונים בתקן שפורסמו ב-RFC 1098 שהחליף את RFC 1067. בשנת 1990 הוחלף שוב התקן על ידי RFC 1157. בדיעבד קיבלה גרסה זו של הפרוטוקול את הכינוי SNMPv1. השימוש בגרסה זו נפוץ ביותר. SNMPv1 זכה לביקורת רבה בגלל ההתעלמות של הפרוטוקול מסוגיות הקשורות לאבטחת מידע.
בשנת 1993 פורסמה גרסה שנייה לפרוטוקול הנקראת SNMPv2 ב-RFC 1441,RFC 1452 ו-RFC 1448. בגרסה השנייה נוספו שתי בקשות לפרוטוקול Inform Request ו-Get Bulk Request. מבנה הבקשה שונה ולמבנה הבקשה נוספו הנתונים הנחוצים עבור הבקשות החדשות. כמו כן, שופר קלות הטיפול באבטחת מידע ונוספה תמיכה במונים בגודל 64 סיביות. SNMPv2 נעדר תאימות אחורה ל-SNMPv1. ארגון IETF הגדיר אסטרטגיות לניהול רשת המכילה את שתי הגרסאות בו זמנית בעזרת תחנות ניהול "דו לשניות" וסוכני פרוקסי.
בשנת 1996 פורסם תיקון ל-SNMPv2 שהחליף את התקן מ-1993.
בשנת 1998 פורסם התקן ל-SNMPv3. בגרסה זו הושם דגש רב על נושא אבטחת המידע והיא כוללת מנגנונים חזקים לאימות משתמשים, בקרת גישה, והצפנה.